Diari Oficial de la Generalitat Valenciana


Sumari del DOGV 5947, del 04-02-2009 (2009/1042)

Aprovació definitiva del Projecte de Reparcel·lació de la UE Furs i Germanies II.
---------------------------------------------------------------------------------

### Dades del document

Número de DOGV
:   5947

Data del DOGV
:   04-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1042


Data del document
:   29-01-2009

Organisme emissor
:   Ajuntament d'Ondara

Tipus de document
:   Informació Pública

Descriptors 

:   * Ondara
    * pla d'urbanisme
    * administració local

Aprovació definitiva del Projecte de Reparcel·lació de la UE Furs i Germanies II. [2009/1042]  
El Ple de l'Ajuntament d'Ondara, en la sessió extraordinària de data 19 de gener de 2009, va adoptar el següent Acord:  
«Primer. Aprovar definitivament el Projecte de Reparcel·lació de la UE Furs i Germanies II, de setembre de 2008, redactat per l'arquitecte Josep Ivars Pérez, sense modificacions.  
Segon. Notificar-ho personalment a tots els interessats, amb indicació de recursos, i publicar-lo en el Butlletí Oficial de la Província d'Alacant, Diari Oficial de la Comunitat Valenciana, tauler d'anuncis municipal i en un periòdic no oficial de difusió corrent a la localitat, així com en la pàgina web municipal.  
Tercer. Una vegada ferm en via administrativa aquest acord, que es procedisca a la inscripció en el Registre de la Propietat de Pedreguer, en la forma que s'estableix en l'article 6 del Real Decret 1093/1997, de 4 de juliol.  
Quart. Facultar l'Alcaldia Presidència perquè subscriga els documents pertinents per a la formulació de les finques resultants del projecte de reparcel·lació corresponent i la seua inscripció, així com tot allò que calga per a l'execució d'aquest acord.  
Quint. Als efectes previstos en l'article 181 de la Llei Urbanística Valenciana i concordants del Reglament d'Ordenació i Gestió Territorial i Urbanística: aprovar les quotes d'urbanització contingudes en el projecte, així com el calendari de pagaments.  
Declarar executables i exigibles les compensacions monetàries, així com les indemnitzacions, d'acord amb el que establix el Projecte reparcel·lació.  
El requeriment per al pagament de la primera quota es farà una vegada inscrit el projecte de reparcel·lació en el Registre de la Propietat, i es notificarà els propietaris.»  
Contra la resolució esmentada, que posa fi a la via administrativa, pot interposar-se, alternativament, recurs potestatiu de reposició en el termini d'un mes, o recurs contenciós administratiu davant el Jutjat Contenciós Administratiu d'Alacant, en el termini de dos mesos, comptadors des de la notificació d'esta resolució. Si s'opta per interposar recurs de reposició no es podrà interposar recurs contenciós administratiu fins que aquell no haja sigut resolt expressament o se n'haja produït la desestimació per silenci. Tot això sense perjudici de que es puga exercir qualsevol altre recurs que s'estime pertinent.  
Així mateix, i d'acord amb el que disposa l'article 59.4 de la Llei 30/1992, de 26 de desembre, es publica el present acord per als interessats que siguen desconeguts, el lloc de notificació dels quals s'ignore o, intentada la notificació, no s'hagués pogut practicar.  
Ondara, 29 de gener de 2009.- L'alcalde: José Joaquín Ferrando Soler.